Η Πόλη των Αγγέλων (ταινία)

Η Πόλη των Αγγέλων (αγγλικά: City of Angels) είναι αμερικανικό αισθηματικό δράμα φαντασίας, παραγωγής 1998. Τη σκηνοθεσία ανέλαβε ο Μπραντ Σίλμπερλινγκ και το σενάριο έγραψε η Ντέινα Στίβενς, το οποίο είναι ελαφρά βασισμένο στην ταινία Τα Φτερά του Έρωτα (Der Himmel über Berlin, 1987) που σκηνοθέτησε ο Βιμ Βέντερς. Πρωταγωνιστούν οι Μεγκ Ράιαν και Νίκολας Κέιτζ. Η ταινία αφηγείται την ιστορία της Μάγκι, μια επιτυχημένη καρδιοχειρούργος, και του Σεθ που είναι ένας άγγελος που επισκέπτεται τους ετοιμοθάνατους και τους μεταφέρει στη μεταθανάτιο ζωή. Κατά τη διάρκεια μιας χειρουργικής επέμβασης, η Μάγκι δεν θα μπορέσει να σώσει τον ασθενή της και στην προσπάθειά της να τον κρατήσει στη ζωή θα δει τον Σεθ. Εκείνος θα της παρουσιαστεί αρχικά ως άνθρωπος και όταν οι δυο τους θα αρχίσουν να ερωτεύονται ο Σεθ θα πρέπει να πάρει μια μεγάλη απόφαση για το αν θα απαρνηθεί την αιωνιότητά του για χάρη της Μάγκι. Η Πόλη των Αγγέλων κυκλοφόρησε στους κινηματογράφους στις 10 Απριλίου 1998. Έγινε μεγάλη εισπρακτική επιτυχία αποφέροντας 198,6 εκατομμύρια δολάρια παγκοσμίως και έλαβε μία υποψηφιότητα για Χρυσή Σφαίρα Καλύτερου Τραγουδιού.

 Στο Λος Άντζελες, ο Σεθ είναι ένας από πολλούς άγγελους που παρακολουθούν και προστατεύουν τους ανθρώπους. Καθήκον του Σεθ είναι να εμφανίζεται σε αυτούς που έχουν φτάσει πολύ κοντά στο θάνατο και να τους καθηδηγεί στη μεταθανάτιο ζωή. Μαζί με έναν άλλο άγγελο, τον Κασιήλ, τους αρέσει να ρωτάνε τους ανθρώπους τι τους άρεσε περισσότερο στη ζωή τους. Παρά τις καθημερινές τους συναντήσεις με τους ανθρώπους, δυσκολεύονται να τους καταλάβουν. Ενώ περιμένει να συνοδεύσει έναν ετοιμοθάνατο άνδρα, ο Σεθ εντυπωσιάζεταια από τις ασταμάτητες προσπάθειες της γιατρού, Μάγκι Ράις, που μάταια προσπαθεί να τον σώσει. Ο Σεθ αποφασίζει να γίνει ορατός σε αυτήν και παρά τη φανερή αδυναμία του να της δώσει πειστικές λεπτομέρειες για τον εαυτό του, όπως τι δουλειά κάνει ή το επίθετό του, αναπτύσουν μια φιλία η οποία γρήγορα γίνεται έρωτας. Η Μάγκι όμως είναι ήδη δεσμευμένη με έναν συνάδερφό της, τον Τζόρνταν Φέρις. Στο νοσοκομείο ο Σεθ, γνωρίζει τον Ναθάνιελ Μέσιντζερ, έναν από τους ασθενείς της Μάγκι, ο οποίος αισθάνεται την παρουσία του Σεθ και των άλλων αγγέλων. Ο Ναθάνιελ εξομολογείται στον Σεθ ότι ήταν κι αυτός κάποτε άγγελος και αποφάσισε να γίνει άνθρωπος. Ο Σεθ αρχίζει να σκέφτεται αυτήν την ιδέα ώστε να μπορεί να είναι με τη Μάγκι. Η Μάγκι αποφασίζει να αντιμετωπίσει τον Σεθ και να ζητήσει εξηγήσει για το ποιος πραγματικά είναι αλλά όταν ο Σεθ της λέει την αλήθεια, η ίδια αρνείται να το δεχτεί και τον διώχνει. Ο Σεθ αποφασίζει να γίνει άνθρωπος κάνοντας το "άλμα", πηδώντας από την κορυφή ενός ουρανοξύστη. Μετά το άλμα, αρχίζει να νιώθει όλα τα ανθρώπινα αισθήματα που δεν μπορούσε πριν να καταλάβει. Τρέχει αμέσως να βρει τη Μάγκι στο νοσοκομείο, αλλά του λένε ότι η Μάγκι έχει πάει στο εξοχικό του θείου της στο βουνό. Χωρίς λεφτά και αφελής, δεν μπορεί να πληρώσει για το ταξίδι και καταλήγει να πέσει θύμα ληστείας από μια συμμορία. Τελικά καταφέρνει να πάει στη Μάγκι στη Λίμνη Τάχο όπου εμφανίζεται μπροστά της, μουσκεμένος και κρυωμένος. Η Μάγκι γρήγορα συνειδητοποιεί ότι ο Σεθ παράτησε την αιωνιότητά του για την αγάπη της. Γιατρεύει τα τραύματά του και κάνουν έρωτα. Το επόμενο πρωί, ο Σεθ απολαμβάνει το πρωινό του μπάνιο και η Μάγκι παίρνει το ποδήλατό της να πάει για ψώνια. Στην επιστροφή της, χαρούμενη και ολοκληρωμένη, οδηγεί το ποδήλατό της με κλειστά μάτια και με τα χέρια της ανοιχτά, όταν ένα φορτηγό εμφανίζεται μπροστά της. Ο Σεθ αισθάνεται ότι κάτι κακό συνέβη στη Μάγκι και τρέχει σε αυτήν. Φτάνει εγκαίρως στη Μάγκι ώστε να του πει ότι βλέπει τον άγγελο που έχει έρθει γι' αυτήν. Ο Σεθ την παρακαλά να μην τους κοιτάζει. Η Μάγκι του λέει ότι δεν φοβάται πια και όταν τη ρωτήσουν τι αγαπούσε πιο πολύ στη ζωή της θα πει ότι αγαπούσε αυτόν. Ο Σεθ θα δεχτεί την επίσκεψη του Κασιήλ και θα τον ρωτήσει ότι αν ήξερε τι θα γινόταν θα έπαιρνε πάλι την απόφασα να γίνει άνθρωπος. Ο Σεθ θρηνεί για τη Μάγκι και προσπαθεί να προσαρμοστεί στην καινούρια του ζωή. Στην τελευταία σκηνή, ο Σεθ πηγαίνει στην παραλία όπου όλοι οι άγγελοι συναντιούνται την αυγή. Με τον Κασιήλ και όλους τους αγγέλους να παρακολουθούν, ο Σεθ εκφράζει τη χαρά του που είναι άνθρωπος τρέχοντας μέσα στη θάλασσα, παίζοντας με τα κύματα. Σε μια σπάνια εκδήλωση συναισθημάτων, ο Κασιήλ γελάει χαρούμενα με τον φίλο του. Νίκολας Κέιτζ στο ρόλο του Σεθ Μεγκ Ράιαν στο ρόλο της Δόκτωρ Μάγκι Ράις Άντρε Μπρόερ στο ρόλο του Κασιήλ Κολμ Φιόρε στο ρόλο του Τζόρνταν Φέρις Ντένις Φρανζ στο ρόλο του Ναθάνιελ Μέσιντζερ Ρόμπιν Μπάρτλετ στο ρόλο της Άν Τζοάνα Μέρλιν στο ρόλο της Τερέζα Μέσιντζερ Σάρα Νταμπφ στο ρόλο της Σούζαν Το soundtrack της ταινίας City of Angels: Music from the Motion Picture κυκλοφόρησε από τη Warner Bros. στις 31 Μαρτίου 1998. Το άλμπουμ έφτασε στην κορυφή του Billboard 200 στις αρχές Ιουνίου και παρέμεινε στην 1η θέση για τρεις συνεχόμενες εβδομάδες. Ήταν το 7ο εμπορικότερο άλμπουμ του 1998 στις Ηνωμένες Πολιτείες και το 2ο εμπορικότερο soundtrack, πουλώντας 4 εκατομμύρια αντίτυπα ενώ έγινε τέσσερις φορές πλατινένιο.Από το soundtrack κυκλοφόρησαν τρία singles: Το "Iris" του συγκροτήματος Goo Goo Dolls και το "Uninvited" της Αλάνις Μόρισετ και το "Angel" της Σάρα ΜακΛάχλαν. Τη μουσική της ταινίας έγραψε ο Γκάμπριελ Γιάρεντ. Ο Γιάρεντ έλαβε υποψηφιότητα για Grammy Καλύτερης Σύνθεσης Γραμμένη για Κινηματογραφική Ταινία ή για την Τηλεόραση και η Μόρισετ έλαβε υποψηφιότητες για Grammy Καλύτερου Τραγουδιού Γραμμένο για Κινηματογραφική Ταινία ή για την Τηλεόραση και Χρυσή Σφαίρα Καλύτερου Τραγουδιού. "If God Will Send His Angels" των U2 – 4:31 "Uninvited" της Alanis Morissette – 4:34 "Red House" του Jimi Hendrix – 3:49 "Feelin' Love" τηε Paula Cole – 5:37 "Mama, You Got A Daughter" του John Lee Hooker – 3:41 "Angel" της Sarah McLachlan – 4:29 "Iris" των Goo Goo Dolls – 4:50 "I Grieve" του Peter Gabriel – 8:09 "I Know" του Jude – 4:34 "Farther Up the Road" του Eric Clapton – 7:26 "Angel Falls" (Gabriel Yared) – 4:54 "Unfeeling Kiss" (Gabriel Yared) – 3:42 "Spreading Wings" (Gabriel Yared) – 4:25 "City Of Angels" (Gabriel Yared) – 7:07 Με προϋπολογισμό 55.000.000 δολάρια, η ταινία Η Πόλη των Αγγέλων έκανε άνοιγμα τριημέρου στην 1η θέση με 15,3 εκατομμύρια δολάρια. Στο αμερικανικό box office συνολικά συγκέντρωσε 78,6 εκατομμύρια δολάρια και στον υπόλοιπο κόσμο έφτασε τα 120 εκατομμύρια δολάρια. Παγκοσμίως απέφερε 198,6 εκατομμύρια δολάρια. Η Πόλη των Αγγέλων στο IMDb